CELEX: 62015TN0618
Language: sk
Date: 2015-07-31 00:00:00
Title: Vec T-618/15: Žaloba podaná 31. júla 2015 – Voigt/Parlament

21.3.2016   
            
            
               SK
            
            
               Úradný vestník Európskej únie
            
            
               C 106/35
            
         Žaloba podaná 31. júla 2015 – Voigt/Parlament
   (Vec T-618/15)
   (2016/C 106/41)
   Jazyk konania: nemčina
   
      Účastníci konania
   
   
      Žalobca: Udo Voigt (Brusel, Belgicko) (v zastúpení: P. Richter, advokát)
   
      Žalovaný: Európsky parlament
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil odmietnutie predsedu Európskeho parlamentu poskytnúť priestory Európskeho parlamentu na uskutočnenie tlačovej konferencie žalobcu, ktorá sa mala konať16. júna 2015,
            
         
               —
            
            
               zrušil zákaz vstupu do budovy vyslovený predsedom Európskeho parlamentu voči ruským účastníkom konferencie zo 16. júna 2015,
            
         
               —
            
            
               uložil žalovanému povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobca uvádza dva žalobné dôvody.
   
               1.
            
            
               Prvý žalobný dôvod je založený na porušení Zmlúv.
               
                           —
                        
                        
                           Žalobca uvádza, že odmietnutie poskytnúť požadované priestory, ako aj vyslovenie zákazu vstupu do budovy voči ruským účastníkom je v rozpore so Zmluvami, resp. s právnymi normami uplatniteľnými pri výkone týchto Zmlúv.
                        
                     
                           —
                        
                        
                           Žalobca má na základe pravidiel prezídia Európskeho parlamentu upravujúcich sedenia frakcií zo 4. júla 2005 nárok na sprístupnenie požadovaných priestorov. Vo výnimočných prípadoch existujúce dôvody odmietnutia prístupu neexistovali, pretože priestory neboli v predmetný čas obsadené a plánovaná tlačová konferencia nepredstavovala bezpečnostné riziko a ani neohrozovala fungovanie Parlamentu. Z tohto dôvodu bolo porušené právo žalobcu poskytovať informácie o svojej parlamentárnej činnosti.
                        
                     
                           —
                        
                        
                           Zákaz vstupu do budovy vyslovený voči ruským hosťom je v rozpore so zákazom diskriminácie na základe etnickej, ako aj štátnej príslušnosti (článok 21 ods. 1 Charty základných práv Európskej únie).
                        
                     
         
               2.
            
            
               Druhý žalobný dôvod je založený na zneužití právomocí.
               
                           —
                        
                        
                           Žalobca uvádza, že konanie predsedu Európskeho parlamentu je čisto svojvoľné a v diametrálnom rozpore so zákazom diskriminácie podľa primárneho práva.